Oscars – Be Inspired
Τα πάντα γύρω από την απονομή των σημαντικότερων κινηματογραφικών βραβείων!
Mα ποιος ψηφίζει για τα Όσκαρ;
Πολλοί και διάφοροι, όμως η Αμερικανική Ακαδημία Κινηματογραφικών Τεχνών και Επιστημών είναι αυτή που κινεί τα νήματα σε οτιδήποτε έχει να κάνει με τα βραβεία. Η ένωση έχει γνωρίσει μεγάλη εξέλιξη στο πέρασμα του χρόνου. Τα 230 μέλη εκείνης της πρώτης συνάντησης του 1929 θα φτάσουν στις μέρες μας … τα 6000!
Σε αυτά περιλαμβάνονται προσωπικότητες της βιομηχανίας του κινηματογράφου, όλοι επαγγελματίες του χώρου. Το μεγαλύτερο ποσοστό κατέχουν οι ηθοποιοί, αλλά τη λίστα συμπληρώνουν σκηνοθέτες, παραγωγοί, σεναριογράφοι, μοντερ, σκηνογράφοι, μικρομικαδες, μακιγιέρ και φυσικά όσοι έχουν βραβευτεί από την Ακαδημία στο παρελθόν! Αν μάλιστα πρόκειται για άτομα διαφορετικής εθνικότητας, τότε αυτά ψηφίζουν από τη χώρα τους. Το να γίνει κάποιος μέλος της Ακαδημίας είναι μάλλον δύσκολο, αφού απαιτείται πρόσκληση που θα έχει στείλει η ίδια η Ακαδημία κρίνοντας από το παρελθόν κάποιου στο χώρο της 7ης τέχνης. Εκτός βέβαια και αν είναι κάποιος κάτοχος του χρυσού αγαλματιδίου!
Όσο αφορά το πώς εκλέγονται οι βραβευθέντες… Αρχικά τα μέλη της Ακαδημίας πρότειναν με ψήφο τον καλλιτέχνη της αρεσκείας τους και η τελική απόφαση για τους νικητές περνούσε από το Κεντρικό Συμβούλιο Κρίσεων. Τα αποτελέσματα όμως – για χάριν του σασπένς – δίνονταν στις εφημερίδες στις 11 π.μ. το πρωί της απονομής – και μόνο, μέχρι το 1940 τουλάχιστον, οι “Los Angeles Times” είχαν αποτελέσματα στην πρωινή έκδοση των 8.45!
Από την επόμενη χρονιά (1941), το σύστημα άλλαξε, και καθιερώθηκε αυτό που ισχύει μέχρι και σήμερα, που δεν είναι άλλο από το σύστημα του κλειστού φακέλου. Συνοδευόμενο βέβαια – ναι από το 1941 – από την πασίγνωστη φράση “And the Oscar goes to…”.
Σήμερα βέβαια, τα πράγματα έχουν αλλάξει, χωρίς όμως να έχει χαθεί στο ελάχιστο η αγωνιά για το τι «κρύβει» ο φάκελος των αποτελεσμάτων! Οι ψηφοφόροι των Όσκαρ είναι χωρισμένοι σε ομάδες, και το κάθε μέλος της Ακαδημίας ψηφίζει σε συγκεκριμένες κατηγορίες, βάσει της ειδικότητάς του – 14 στο σύνολο τους. Οι υποψηφιότητες επιλέγονται από τις ταινίες που έχουν προβληθεί σε αίθουσες του Λος Άντζελες πριν την 31η Δεκεμβρίου του έτους προ της απονομής. Εξαιρούνται οι υποψήφιοι για την καλύτερη ξενόγλωσση ταινία, τις οποίες προτείνουν οι χώρες παραγωγής.
Αρκεί βέβαια η διάρκεια της ταινίας να είναι πάνω από 40 λεπτά. Το καταστατικό δεν αναγνωρίζει καμία ταινία που θα έχει προβληθεί σε άλλη πόλη αλλά όχι στην «Πόλη των Αγγέλων». Δικαίωμα ψήφου έχει κάποιο μέλος που έχει δει το 95% των υποψηφίων ταινιών, αλλιώς δεν μπορεί να ψηφίσει! Αφού λοιπόν τις δουν, κάθε μέλος που ανήκει σε διαφορετικό κλάδο, ψηφίζει αυτούς που θεωρεί καλυτέρους από τον κλάδο του. Δηλαδή, οι ηθοποιοί τους ηθοποιούς, οι σκηνοθέτες τους σκηνοθέτες… κτλ. Και αφού βγουν οι υποψηφιότητες, τότε όλοι μαζί ψηφίζουν όλους. Όσο για την ψηφοφορία – γίνεται φυσικά…κρυφά! Με κωδικούς, καθώς όλοι έχουν πλέον τον κωδικό τους. Και στην ουσία κανείς δεν ξέρει τι ψήφισε κάποιος. Δεδομένου μάλιστα του γεγονότος ότι η Ακαδημία απαγορεύει ρητά να κάνουν δηλώσεις, να δώσουν συνεντεύξεις και να πουν τα μέλη της τι ψηφίσαν πριν την απονομή αποφεύγονται οι διαρροές! Έτσι, όταν ανοίγει ο φάκελος, οι εκπλήξεις μπορεί να είναι πολλές, ενίοτε και δυσάρεστες! Όπως και να χει, ακόμα και αν πολλές φορές μπορούμε να προβούμε σε προγνωστικά ή να λάβουμε υπ’ όψιν άλλες απονομές για να χρήσουμε κάποιες ταινίες ως φαβορί, τα τελικά αποτελέσματα του φακέλου έχουν τη μαγεία πάντα να μας εκπλήσσουν… Η απαράμιλλη γοητεία του «Θείου Όσκαρ»…
Στις κατηγορίες των ηθοποιών – και μόνο σε αυτές – αναγράφονται τα ονόματα. Σε όλες τις άλλες κατηγορίες αναγράφονται οι ταινίες ονομαστικά γιατί δεν ψηφίζουν δημιουργό αλλά το σύνολο – δηλαδή το φιλμ. Πέρα όμως με το διαδικαστικό του θέματος, στόχος ήταν, είναι και θα είναι, η πρόοδος των τεχνών, και προς αυτόν κινείται και η βράβευση των καλύτερων της κάθε χρονιάς.
Φεβρουαρίου 8, 2011 Chrysa Dagoula	oscar,youropia	Σχολιάστε
Και το όνομα αυτού…Θείος Όσκαρ!
Ένα εκ των χαρακτηριστικότερων στοιχείων των βραβείων Όσκαρ, είναι το περίφημο χρυσό αγαλματίδιο του «Θείου Όσκαρ» που πολλοί λαχτάρησαν, λίγοι όμως κατάφεραν να το αποκτήσουν…Τι κρύβει η ιστορία του;
Από το 1982 ως σήμερα, τα όσκαρ κατασκευάζονται από την εταιρία Ρ.Σ. Όουενς και Συνεταίροι, στο Σικάγο. Στο πακετάρισμα περνούν μόνο όσα είναι τέλεια από κάθε άποψη: οποιοδήποτε ελάττωμα σημαίνει άμεση καταστροφή. Τα αγαλματίδια όμως, είναι πλήρως χειροποίητα, κι έτσι το σφάλμα δεν είναι σπάνιο.
Δώδεκα τεχνίτες εργάζονται επί συνολικά 20 ώρες για την κατασκευή του καθενός. Όσο αφορά το υλικό, το όσκαρ κατασκευάζεται από κράμα αντιμονίου, το οποίο «ντύνεται» διαδοχικά με χαλκό, μείγμα νικελίου-αργύρου αλλά και χρυσό 24 καρατίων. Στη συνέχεια, τοποθετείται σε μία βάση, παίρνοντας έτσι την τελική του μορφή αλλά και το τελικό του ύψος που είναι 34,29 εκατοστά. Όσο για το βάρος του; Φτάνει να ζυγίζει περίπου τέσσερα κιλά! Κάτι που φυσικά δεν γίνεται αντιληπτό κατά την απονομή. Ποιος νοιάζεται για το κανονικό τους βάρος, μπροστά στο «ειδικό» τους βάρος; Αυτά αφορούν στα συνήθη αγαλματάκια, βεβαίως – γιατί, η Ακαδημία έχει κατασκευάσει «νάνους όσκαρ» για τους επτά νάνους της Χιονάτης και «παιδικά» όσκαρ για τα παιδιά- πρωταγωνιστές. Το πρώτο τους όνομα, αλλά και επίσημο όνομα τους μέχρι και σήμερα, είναι «Αριστεία Ποιότητας της Ακαδημίας». Λίγοι ωστόσο είναι αυτοί που τα αποκαλούν έτσι. Για τον περισσότερο κόσμο είναι απλώς…τα Όσκαρ.
Για το όνομα του αγαλματιδίου, που πρώτο-ακούστηκε το 1939, υπάρχουν διάφορες εκδοχές. Τα εύσημα για την ονομασία διεκδικούν η Μπέτι Ντέιβις και ο Στίβεν Σκάλσκι, ωστόσο η επικρατέστερη ως «νονά» φαίνεται πως είναι η βιβλιοθηκάριος της Ακαδημίας, Μάργκαρετ Χέρικ. Η τελευταία, μόλις είδε το βραβείο που σχεδίασε ο Σέντρικ Γκίμπονς, φέρεται πως αναφώνησε « Αυτός είναι φτυστός ο θείος μου, ο Όσκαρ»… Και το όνομα αυτού… «Θείος Όσκαρ» λοιπόν!
Φεβρουαρίου 4, 2011 Chrysa Dagoula	σινεμά,oscar,youropia	Σχολιάστε
Μαΐου 19, 2010 Chrysa Dagoula	Σχολιάστε